**REGLER FOR JEGERE**

**MED HJORTEKORT OG RÅDYRKORT**

**2022**

**Tilbudstyper, søknad og tildeling:**

1. Hjortekort og bukkekort er personlige kort og kan tildeles innenbygdsboende og grunneiere etter søknad til styret i Vest-Torpa Grunneierlag.
2. Rådyrkort er et personlig kort og tildeles etter søknad styret i Vest-Torpa Grunneierlag.
3. Styret kan godta eller forkaste enhver søknad.
4. Innbetalt kortpris for ikke felte dyr tilfaller grunneierlaget i sin helhet
5. Jeger er å betrakte som innenbygdsboende med bostedsadresse på Vest-Torpa eller er grunneier.
6. Alle hunder som jeger disponerer, skal ha godkjent bevis for sauedressur.
7. Alle jegere plikter å sende inn bevis på godkjent skyteprøve, aversjonsbevis for hund, ettersøksekvipasje, våpenkort og innbetalt jegeravgift til styret.

**Under jakt**

1. Den som skal utøve jakt plikter å sette seg inn i de lover og regler som gjelder for dette, til å kjenne grensene og forvisse seg om å ha lovlig adgang til å utøve jakt.
2. Alle jegere plikter å medbringe bevis på godkjent skyteprøve, våpenkort, jaktkort og innbetalt jegeravgift. Jegeren plikter å vise frem dette når det blir krevd av jaktoppsynet, politiet eller grunneier.
3. Jeger plikter å rapportere avfyrte skudd mot hjort og rådyr til jaktoppsynet samme dag, selv om det ikke har gitt fall.
4. Ved fall skal kontaktperson for veiing eller jaktoppsyn kontaktes umiddelbart, og senest i løpet av dagen.
5. Jeger plikter ved fall å påvise fellingsstedet.
6. Jaktoppsynet skal kontrollere voksen hind på fellingsstedet, før dyret transporteres ut av skogen.
7. Eventuell jakt på innmark skal i hvert enkelt tilfelle avtales med den aktuelle grunneier.
8. Bruk av skogsbilveger og/eller privat veg må avtales med vei forening eller eier.
9. Grunneier skal spørres før saltstein og kamera settes ut.

 NB! På ubestemt tid er det forbud mot å sette ut for og saltstein.

1. Styret kan avslutte jakt ved ekstraordinære snøforhold.
2. Det oppfordres til kommunikasjon mellom jegere og jaktlag i jaktperioden og at alle jegere aktivt bruker Hunter sporingsapp.

**Skadeskyting og feilskyting**

1. Ved eventuell skadeskyting kan informasjon til de andre jegere/ jaktlagene bidra til at dyret blir funnet og felt raskt, slik at unødige lidelser og ressurstap unngås.
2. Ved eventuell feilfelling skal dette meldes oppsyn umiddelbart. Jaktlaget skal merke av stedet på kart og på forespørsel fra oppsyn påvise fellingsstedet i terrenget. Mangel på varsling regnes som mislighold.
3. Feilfelte dyr skal kjøres frem til slakteplass og slaktes på vanlig måte.
4. Ved feilfelling kan hele dyret bli inndratt.
5. Gebyr ved feilfelling: Grunngebyr (gjelder både hjort og rådyr): kr.2000,- pr. dyr for feilfelling.
6. Ved grove eller gjentatte overtredelser kan grunneierlaget beslutte ytterligere straffereaksjoner.

**Veiing og kontroll**

1. Veiing av hjort skal foretas på viltmottak/slakteplass innen to dager etter at dyret er felt. Dyret skal veies helt, og skal være ubeskåret etter slakting.
2. Hugguvising skal skje til jaktoppsynet, fortrinnsvis samtidig med veiing.
3. Hvis kjøttkontrollen ved kontroll av felt dyr anser dyret som uspiselig pga sykdom eller skade, dog ikke egen skadeskyting, tildeles nytt dyr. Eventuell kostnad til destruksjon dekkes av jeger.

**Tvister**

1. Som grunnlag for disse reglene er Viltloven, Hundeloven, Våpenloven og Forskrift om utøvelse av jakt, felling og fangst.
2. Tvister skal søkes løst i minnelighet mellom partene. Hvis det ikke oppstår enighet, kan saken anmeldes.
3. Dersom jegere holder tilbake informasjon i søknad og/ eller oppgir feil opplysninger kan grunneierlaget vedta å utelukke vedkommende jeger.
4. Dersom grunneierlagets betalingsfrister ikke overholdes kan grunneierlaget annullere tildelingen.
5. Dersom jaktlaget vesentlig misligholder grunneierlagets regler og kontrakt, herunder også offentlige lover og bestemmelser, forbeholder grunneierlaget seg retten til å heve kontrakten. Innbetalt minstepris/forskudd vil ved kontraktsbrudd ikke bli tilbakebetalt.
6. Mislighold kan medføre at jeger utestenges fra jakt i grunneierlagets område for en bestemt periode på 1-3 år avhengig av alvorlighetsgrad av misligholdet.
7. Brudd på offentligrettslige regler rapporteres til politiet.